Xorazmda Damas avtomobili ishlab chiqarish yo‘lga qo‘yiladi

2014-yilda GM Uzbekistan YoAJ QK Xorazm viloyatida Damas modelidagi yengil mashinalarni ishlab chiqarishni yo‘lga qo‘yadi. Bu haqda UzDaily xabar bermoqda.

 Foto © autowp.ru
Yangi yil boshidan ushbu avtomobilni yig‘ish boshlanadi, yilning to‘rtinchi choragida esa ishlab chiqarish to‘liq siklga o‘tadi. Ishlab chiqarish “Xorazm avtomobil ishlab chiqarish birlashmasi” MChJ bazasida tashkil qilinadi. Loyiha buyurtmachisi — GM Uzbekistan YoAJ QK, bosh loyihalashtiruvchi tashkilot — “O‘zog‘irsanoatloyiha” OAJ, qurilish ustidan texnik nazoratni amalga oshiruvchi tashkilot — “O‘zavtosanoat-injiniring” MChJ.
Eslatib o‘tamiz, Damas avtomashinasi O‘zbekistonda 1996-yildan buyon GM Uzbekistan’ning Asakadagi avtozavodida ishlab chiqarilmoqda. 2006-yildan korxona Damas’ning yangilangan modelini chiqara boshladi.